b'\n_START_ARTICLE_\nCerkev sv. \xc5\xa0tefana, Dokle\xc5\xbeovje\n_START_SECTION_\nPrvi sakralni objekti\n_START_PARAGRAPH_\nV Dokle\xc5\xbeovju je omenjen prvi sakralni objekt vsaj leta 1660. Leta 1669 pa se omenja kapelica, zgrajena iz lesa z zvonikom, vendarle pa znotraj in zunaj ometana in pobeljena. Posve\xc4\x8dena je bila sv. Janezu Krstniku. V njej sta bili \xc5\xa1e podobi sv. \xc5\xa0tefana, ogrskega kralja in sv. Emerika, njegovega sina. Narasla reka Mura ve\xc4\x8dkrat ogro\xc5\xbeala tudi ta objekt zato so \xc5\xbeeleli zgradili cerkvico, ki bi kljubovala vsakr\xc5\xa1nim razmeram. Sedanjo cerkev, ki so jo posvetili sv. \xc5\xa0tefanu, mad\xc5\xbearskemu kralju, so zgradili v letih 1845 - 1846, saj so imeli do \xc5\xbeupnijske cerkve v Beltincih 5 kilometrov. Samostojna duhovnija in pozneje redna \xc5\xbeupnija pa je postalo Dokle\xc5\xbeovje skoraj sto let pozneje.\n_START_SECTION_\nUstanovitev \xc5\xbeupnije\n_START_PARAGRAPH_\n15. avgusta 1942. leta je izdal sombotelski \xc5\xa1kof Jozsef Grosz ustanovno listino za samostojno duhovnijo v Dokle\xc5\xbeovju. Cerkveni ob\xc4\x8dini je bilo naro\xc4\x8deno, naj \xc4\x8dim prej sezida \xc5\xbeupni\xc5\xa1\xc4\x8de. Dve leti pozneje je Dokle\xc5\xbeovje \xc5\xbee postalo samostojna \xc5\xbeupnija. Novo \xc5\xbeupni\xc5\xa1\xc4\x8de je leta 1944. blagoslovil dekan Ivan Jeri\xc4\x8d. Leta 1950 je bilo dograjeno \xc5\xa1e gospodarsko poslopje. Leta 1953 so cerkev znotraj in zunaj prebelili, cerkev in zvonik pa so na novo prekriti._NEWLINE_Leta 1972 so obnovili notranj\xc5\xa1\xc4\x8dino cerkve in bogoslu\xc5\xbeni prostor v skladu z novimi liturgi\xc4\x8dnimi predpisi (daritveni oltar, obrnjen proti Ijudstvu,... in drugo). V cerkvi so polo\xc5\xbeili nov tlak, namestili so nove klopi, prizidali zakristijo in kupili nove elektronske orgle. V naslednjih letih so lepo uredili kor in \xc5\xbeupni\xc5\xa1\xc4\x8de._NEWLINE_\xc5\xbdupnija sv. \xc5\xa0tefana vklju\xc4\x8duje samo eno vas - Dokle\xc5\xbeovje. Pouk verouka je v ve\xc4\x8dji u\xc4\x8dilnici v \xc5\xbeupni\xc5\xa1\xc4\x8du, ki so ga v letih 1990 - 1991 temeljito obnovili, saj so med drugim dali nanj novo ostre\xc5\xa1je, kritino, uredili centralno ogrevanje. V 1993. letu so na dokle\xc5\xbeovski cerkvi opravili zahtevna dela: ostre\xc5\xa1je zvonika so prekrili z bakreno plo\xc4\x8devino, streho na cerkveni ladji pa so prekrili (deloma s staro, deloma z novo) z ope\xc4\x8dno kritino.\n_START_SECTION_\nArhitektura\n_START_PARAGRAPH_\nCerkev iz leta 1844 je enoladijska s profiliranim zaklju\xc4\x8dkom in zahodnim zvonikom. Fasado \xc4\x8dlenijo lizene in lunete z maltastimi obrobami._NEWLINE_Cerkev stoji v vzhodnem delu vasi.'